钦定古今图书集成/明伦汇编/官常典/第630卷 > 《贺通判启》方岳
## 钦定古今图书集成/明伦汇编/官常典/第630卷 > 《贺通判启》方岳

阊阖开黄道聿新凤历之元。燕寝凝清香诞辑虎符
之瑞。春融蒸管，颂浃椒盘。某官气涵玉烛之和，识造
玑衡之妙。昔无襦而今裤汗，青遄纪于《竹书》。言如綍
而出纶，泥紫已涂于芝宇。地天交泰，朝野所需。某三
见诼訾，一归坱圠。云深戟卫，谅鸣璆蚁泛之春；日转
觚棱，觊将珮鸡人之晓。中和气盎，熙皞咏均。